சார்க்கண்டு சமையல்

சாக்கண்டு சமையல் (Jharkhandi cuisine) என்பது, இந்திய மாநிலமான சார்க்கண்டின் உணவு வகைகளை உள்ளடக்கியது. சார்க்கண்டின் பிரதான உணவுகள் அரிசி, பருப்பு மற்றும் காய்கறிகள் ஆகும். கறி, வறுத்தல், மற்றும் வேகவைத்தல் போன்ற பல்வேறு வழிகளில் சமைக்கப்படும் காய்கறிகள் பொதுவான உணவில் உள்ளன. சார்க்கண்டின் பல பாரம்பரிய உணவுகள் உணவகங்களில் கிடைக்காமல் போகலாம். இருப்பினும், உள்ளூர் கிராமத்திற்குச் சென்றால், இத்தகைய உணவுகளை அனுபவிக்கும் வாய்ப்பைப் பெறலாம். ஊறுகாய் மற்றும் பண்டிகை உணவுகள் போன்ற குணாதிசயங்கள் இருந்தாலும், சில உணவு தயாரிப்புகள் குறைந்த எண்ணெய் மற்றும் மசாலா உள்ளடக்கத்துடன் கூடியதாக இருக்கலாம்.

 உணவு வகைகள் 

 மால்புவா: இது சார்க்கண்டில் பொதுவாக ஹோலி பண்டிகையின் போது தயாரிக்கப்படும் ஒரு உணவாகும்.
 அர்சா ரொட்டி: இது பண்டிகை காலங்களில் தயாரிக்கப்படும் இனிப்பு உணவு. அரிசி மாவு மற்றும் சர்க்கரை அல்லது வெல்லம் கலந்து தயாரிக்கப்படுகிறது.
 சில்கா ரொட்டி: இது அரிசி மாவு மற்றும் பருப்பைப் பயன்படுத்தித் தயாரிக்கப்படும் ரொட்டி. இது சட்னி, காய்கறிகள் மற்றும் இறைச்சியுடன் பரிமாறப்படுகிறது.


 தூஸ்கா: துசுகா என்றும் உச்சரிக்கப்படுகிறது. இது சார்க்கண்டில் ஒரு பொதுவான உணவாகும். இவை நன்கு வறுத்த அரிசி மாவு பான்கேக்குகள் ஆகும். இவை கடலை மாவு கறி மற்றும் உருளைக்கிழங்குடன் பரிமாறப்படலாம்.  

 ஆரு கி சப்ஜி: சார்க்கண்டில் மட்டுமே காணப்படும் கிழங்குகளைக் கொண்டு தயாரிக்கப்படும் உணவு.
 சாகோர் ஜோல்: இது ஒரு காடுகளில் காணப்படும் உண்ணக்கூடிய இலைக் காய்கறி, சிவப்பு அரிசி சூப்பில் சமைக்கப்படுகிறது.
 சனை கா பூல் கா பர்தா: இது கிராமப்புற சார்க்கண்டின் கிராமப்பகுதிகளில் சனாய் (குரோடலேரியா ஜுன்சியா ) மலர்களால் செய்யப்பட்ட ஒரு செய்முறையாகும்.
 மூஞ்ச் அடா: இது ஒரு காரமான பருப்பு, சுவைக்காக எலுமிச்சை மற்றும் மிளகாயுடன் மென்மையான சூட்டில் சமைக்கப்படுகிறது.
 தும்பு: தும்பு என்பது ஒரு அரிசி இனிப்பு.
 தில்குட்: தில்குட் என்பது வெல்லம் மாவு அல்லது உருகிய சர்க்கரையுடன் எள் கலந்து செய்யப்பட்ட தயாரிக்கப்படும் நொறுமா இனிப்பு ஆகும்.
 சாலான் இறைச்சி: இது ஒரு பிரபலமான இறைச்சி உணவாகும். இதில் ஆட்டுக்குட்டி கறி மற்றும் துண்டுகளாக்கப்பட்ட உருளைக்கிழங்கு ஆகியவை கரம் மசாலாவுடன் சேர்க்கப்படுகின்றன. 
 மதுவா காசி: இது புகையூட்டப்பட்ட தோல் அப்படியே ஆட்டிறைச்சி அரிசியுடன் பரிமாறப்படுகிறது.
 காரமான கோழி: இது மற்றொரு பொதுவான இறைச்சி உணவாகும். 
 உரோகத் கக்கு: இது வறுத்த மீன் உணவு. மீனை வெயிலில் காயவைத்து பிறகு எண்ணெய்யில் பொரித்து எடுக்கப்படுகிறது. எலுமிச்சை மற்றும் வினிகர் மசாலா சேர்க்கப்படுகிறது.
 காளான்: ருக்ரா  அல்லது புட்டு என்பது ஒரு வகை உண்ணக்கூடிய காளான் ஆகும். இது மழைக்காலத்தில் வளரும் மற்றும் காய்கறிக்காகப் பயன்படுத்தப்படுகிறது.
 மூங்கில் தளிர்: சார்க்கண்டில் மூங்கில் தளிர்கள் காய்கறிகளாகப் பயன்படுத்தப்படுகின்றன.
 சிவப்பு எறும்பு சட்னி: இது பிசைந்த சிவப்பு எறும்புகள் மற்றும் அவற்றின் முட்டைகளால் செய்யப்பட்ட உணவு.
 கொய்னார் சாக்: மலையாத்தி மரத்தின் இலை (பௌஹினியா வேரிகாட்டா) காய்கறியாகப் பயன்படுகிறது.
 புட்கல் (பைகசு ஜெனிகுலேட்டா) கா சாக் : இது ஒரு வதக்கிய இலைக் காய்கறி.
 பிதா: அரிசி மாவுடன் உரட் அல்லது சனா தால் செய்யப்பட்ட சார்க்கண்டு உணவு.

 மதுபானங்கள் 

 ஹாண்டியா: ஹண்டியா அல்லது ஹண்டி என்பது சார்க்கண்டில் பொதுவான அரிசி பீர் ஆகும். திருவிழாக்கள் மற்றும் திருமண விருந்துகளின் போது மக்கள் இதைக் குடிக்கிறார்கள்.
 மஹுவா தரு: இது சார்க்கண்டில் உள்ள ஒரு மதுபானமாகும். இது இலுப்பை மரத்தின் (மதுகா லாங்கிபோலியா) மலர்களைப் பயன்படுத்தித் தயாரிக்கப்படுகிறது.

 உணவு பாதுகாப்பு 
ஜார்க்கண்டின் இருபத்தி நான்கு மாவட்டங்கள் இந்தியாவின் தேசிய உணவுப் பாதுகாப்புச் சட்டம், 2013ன் படி கூடுதல் உணவுப் பாதுகாப்புப் பொருட்களைப் பெறுகின்றன.  கடந்த காலங்களில், உணவுப் பொருட்கள் மாவட்டங்களுக்குப் பகுதி பகுதியாக விநியோகிக்கப்பட்டன. இது பிரச்சனைக்குரியது என்று சிலர் விமர்சித்தனர். சூன் 2015-ல், இந்திய அரசாங்கத்திற்கான நுகர்வோர் நலன், உணவு மற்றும் பொது விநியோகத் துறை அமைச்சர் இராம்விலாசு பாசுவான், உணவுப் பாதுகாப்புச் சட்டத்தை ஒரே நேரத்தில் நடைமுறைப்படுத்துவதற்கு விருப்பம் தெரிவித்தார். இந்த முறையில், செப்டம்பர் 1, 2015க்குள் விநியோகங்கள் முழுவதுமாக முடிக்கப்பட வேண்டும் என்று பாசுவான் தெரிவித்தார்.

 மேற்கோள்கள் 

 மேலும் படிக்க 


 வெளி இணைப்புகள் 
 ஜார்கண்ட் உணவு . Mapsofindia.com.
 ஜார்கண்டி உணவு வகைகள்  . Jharkhandobserver.com.
 பாரம்பரிய ஜார்க்கண்ட் உணவு pandareviewz.com.

பகுப்பு:சார்க்கண்டின் பண்பாடு
பகுப்பு:ஜார்க்காண்டி உணவுகள்